ABŞ rəsmisi: Qırğızistanda vəziyyəti yaxından izləyirik
Dövlət Katibinin yardımçısı Robert Bleyk Qırğızıstanda demokratiyanın bərqərar olacağına nikbinliklə baxdığını deyir
ABŞ Dövlət katibinin Cənubi və Mərkəzi Asiya regionları üzrə yardımçısı Robert Bleyk Qırğızistana səfəri zamanı müvəqqəti hökumətin prezidenti kimi inaqurasiya olmuş Roza Otunbayeva ilə görüşdüyünü deyərək, onun ölkədə barışıq yaratmaq işinə sadiq olduğunu bildirib Qırğızıstanda keçən ay qırğızlar və özbəklər arasında baş vermiş zorakılıqlarla bağlı beynəlxalq təhqiqatın aparılması çağırışları hələ də səslənməkdədir. ABŞ Dövlət katibinin Cənubi və Mərkəzi Asiya regionları üzrə yardımçısı Robert Bleyk bu yaxınlarda Qırğızıstana səfər edib ölkə rəsmilərilə görüşüb. Robert Bleyk Amerikanın səsinə verdiyi müsahibədə ölkədə vəziyyəti və ABŞ-ın Qırığızıstanda demokratiyanın bərqərar olması səylərini şərh edib. ABŞ Dövlət katibinin Cənubi və Mərkəzi Asiya regionları üzrə yardımçısı Robert Bleyk müvəqqəti hökumətin prezidenti kimi inaqurasiya olmuş Roza Otunbayeva ilə görüşdüyünü deyərək, onun ölkədə barışıq yaratmaq işinə sadiq olduğunu bildirir. Birləşmiş Ştatların komissiyanın yaradılması məsələsində mövqeyini şərh edən Robert Bleyk deyir ki, Qırğızıstan hökumətinin işi necə həll etmək istədiyini öyrənmək lazımdır. Birləşmiş Ştatlar Qırğızıstanda vəziyyətin normallaşması üçün beynəlxalq ictimaiyyətlə, xüsusilə də Rusiya ilə əməkdaşlıq etməyə hazır olduğunu bildirmişdi. Müşahidəçiləri fikrincə, bu, ABŞ-ın məsələnin həllini müəyyən mənada Rusiyaya həvalə etdiyi kimi təsəvvürün yaranmasına gətirib çıxarmışdır. Robert Bleyk bildirir ki, ABŞ vəziyyətlə yaxından tanış olmuşdur. Robert Bleyk Qırğızıstanda demokratiyanın bərqərar olacağına nikbinliklə baxdığını deyir və bunun üçün potensialın olduğuna inanır. ABŞ rəsmisi ölkəsinin Qırğızistana yardıma və bu ölkə rəsmiləri ilə yaxın əməkdaşlığa davam edəcəyini bildirib. Jurnalist və yazar Dilşad Əliyarlı 20 ildən artıqdır "Amerikanın səsi"ndə çalışır. Azərbaycan xidmətində televiziya proqramlarının yaradıcılarından biri olan Dilşad Əliyarlı proqramının redaktoru və aparıcısıdır. Dilşad Əliyarlı ABŞ-dan Azərbaycan dilində yayımlanan ilk televiziya xəbər proqramının ilk aparıcısı olub.